עדן פינס

עדן פינס (נולדה ב-21 ביוני 1997) היא מנחה, שחקנית ודוגמנית ישראלית. פינס נולדה וגדלה ברעננה, לזוג הורים עובדי עירייה. אמה ממשפחה חרדית. התחנכה בבית ספר תיכון מור מטרו-ווסט רעננה במגמת צילום, והשתתפה בנבחרת האתלטיקה. שירתה בצה"ל באגף המודיעין. כיכבה בתוכנית הדוקו-ריאליטי "איט גירל" של הוט. פינס משמשת כפרזנטורית של רשת האופנה הישראלית תמנון ושל מותג הספורט הגרמני אדידס בישראל, וכן לחברת ההלבשה התחתונה הישראלית FIX. בנוסף דגמנה לקמפיין חוצות של חברת הטיפוח הישראלית קרליין, של חברת ההלבשה האמריקאית Forever 21 בישראל; וכן למאפר פטריק טה, בקמפיין שצילם טל עבודי. ב-2015 התמודדה בתחרות מלכת היופי של ישראל, אך לא-זכתה. השתתפה בקליפ של השיר "קרמלה" של משה פרץ, שיצא ב-2017. ב-2018 החלה לשמש כאחת הפרזנטוריות של רשת האופנה הישראלית רנואר. באותה שנה הגישה פינה בתוכנית "חם בלילה" בקשת 12, בהנחייתם של אופירה אסייג ואייל ברקוביץ'. בשנת 2019 שיחקה בעונות 3–4 בסדרת הנוער "כפולה" בערוץ kidZ, בתור ליאב צ'ירולי. זכתה בפרס "סטייל אייקון" בתחרות פרסי האופנה של כתב העת "את". הגישה את פינת "האחות הדיגיטלית" של "האח הגדול" עונה 10, ששודרה ברשת 13. ביולי 2020 השתתפה בקמפיין פרסומי לחברת ביטוח ישיר, יחד עם המנחה גיא פינס. באפריל 2021 שיחקה בסדרת דרמת הפשע "בני אור" של yes, בתפקיד לילך. ביולי אותה שנה השתתפה בקליפ לשיר "Sobrio" של הזמר הקולומביאני, מאלומה. בשנת 2021, פינס נבחרה על-ידי כתב העת "פורבס ישראל", לרשימת 30 הצעירים המבטיחים בישראל (Forbes 30Under30). בשנת 2022 התמודדה בעונה השמינית של תוכנית המציאות "רוקדים עם כוכבים" ששודרה בקשת 12, לצד הרקדן אוראל כלאף. אולם הצמד הודח עשירי. באותה השנה, הקימה מותג בשם Fifi Beauty המיועד לטפל בשיערן של נשים מתולתלות. בשנת 2024 הנחתה את העונה הראשונה של הגרסה הישראלית השנייה לתוכנית המציאות "לאב איילנד" המשודרת בשירות הטלוויזיה הישראלי FreeTV. ביוני 2018 התחילה בקשר זוגי עם עורך הדין וספורטאי העבר עמרי בן-נתן (יוצא "האח הגדול"). באפריל 2019 השניים נפרדו. באוגוסט 2019 החלה בקשר זוגי עם היזם והדוגמן דור רפאלי (אחיהם הגדול של און ובר רפאלי). ביוני 2020 השניים נפרדו. באוגוסט 2020 החלה בזוגיות עם איש העסקים אילן מסיקה. לאחר כשנתיים ביחד, באוגוסט 2022 הזוג נפרד. ביוני 2023, החלה בקשר זוגי עם הכדורגלן הנורווגי-נוצרי מתיאס נורמאן, בעת ששיחק בליגת העל של ערב הסעודית. בספטמבר 2023 הם התארסו, אם כי באפריל 2024 השניים נפרדו. כחודשיים לאחר ביטול האירוסין ופרידתם, נורמאן החל לפרסם ברשתות החברתיות שלו תמיכה פרו-פלסטינית נרחבת, אך פינס גינתה אותו חלקית וצוטטה באומרה ש”זאת אולי הדרך שלו להתמודד עם הפרידה, אצלי המדינה לפני הכל”. באפריל 2023, חשפה כי עברה אלימות מינית בחוויה המינית הראשונה שלה בגיל צעיר מאוד, שהותירה בה צלקות נפשיות ופיזיות, בנוסף חשפה כי היא לוקה בתסמונת השחלות הפוליציסטיות. מדיה וקבצים בנושא עדן פינס בוויקישיתוף עדן פינס, ברשת החברתית פייסבוק עדן פינס, ברשת החברתית אינסטגרם עדן פינס, ברשת החברתית טיקטוק עדן פינס, במיזם "אישים" לתיעוד היצירה הישראלית עדן פינס, במסד הנתונים הקולנועיים IMDb (באנגלית) החום פתאום עולה, כתבת שער בירחון מגזינה עדן פינס: "פעם התלתלים היו אישיו, היום כבר לא", דליה בן ארי במגזין את מיטל שפירו, "אנשים לא מבינים איך לדוגמנית יש מה להגיד. אז נעים מאוד — יש לי פה, אני משתמשת בו, ואני לא רוצה להיות קולב", באתר ynet, 5 בינואר 2020 שירה מייקין, עדן פינס הצטלמה עם ביקיני זעיר. ישראל התקשתה לעכל את זה, באתר הארץ, 18 בינואר 2020 ליאור שלו, ‏בבית אני העדן הכי שמרנית שיש, באתר ‏מאקו‏, 14 באפריל 2021 עמי פרידמן, עדן פינס חושפת: "אחרי שביקרתי בבארי קיבלתי מלא איומים - 'גם היום שלך יגיע'", באתר ישראל היום, 15 באוגוסט 2024 קרן נתנזון ויץ, הכי יפות שיש: נבחרו 16 המועמדות הסופיות בתחרות מלכת היופי 2015, באתר Xnet‏, 31 במרץ 2015 שרון טל, ממגיש לפרזנטור: גיא פינס ועדן פינס יככבו בקמפיין בהיקף של כ-5 מיליון שקל, באתר אייס, 30 ביולי 2020 "לאב איילנד" עם עדן פינס מגיעה למסך בישראל - החל מהשבוע הבא - וואלה תרבות, באתר וואלה, ‏2024-08-04 עדן פינס מאוהבת: "מה זה יהודי או נוצרי? הוא צדיק", באתר אייס, 11 באוגוסט 2023 עדן פינס מאורסת: בדרך לחופה אחרי 3 חודשים בלבד, באתר אייס, 5 בספטמבר 2023 רוני טרנובסקי‏, עדן פינס ובן הזוג נפרדו כחצי שנה אחרי שהתארסו, באתר וואלה, 29 באפריל 2024 עם דגל פלסטין: האקס של עדן פינס נגד ישראל, באתר mako, ‏2024-06-30 עדן פינס עולה למתקפה נגד האקס: "המדינה לפני הכל", באתר Ice, ‏2024-07-21 הווידוי המזעזע של עדן פינס: "החוויה המינית הראשונה שלי לא הייתה מרצון", באתר מעריב אונליין, 9 באפריל 2023 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.